hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Új térrel gazdagodott a hosszú hétvégén a város! – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Új térrel gazdagodott a hosszú hétvégén a város!
Facebook Twitter Tumblr Pinterest
A Kodály Központ előtti park nem csupán elcsábította a belvárosban sétálókat, de többezer fős közönséget vonzott a Kodály Aperitifre. A Pannon Filharmonikusok és a Zsolnay Örökségkezelő Nonprofit Kft. ötnapos rendezvényén volt operagála, jazz, népzene, zenés irodalom, film- és utcazene, de még bordal is. A tíz éve nyílt hangversenyterem kiteljesedett, és a bejárat előtt felállított szabadtéri színpad előtti tér megtelt élettel. A város egy új hagyománya született meg az idei augusztus 20-i hosszú hétvégén.
„A zene zamata” – hű maradt szlogenjéhez a Kodály Aperitif, és megszólított mindenkit, aki fogékony a minőségi zenés előadásokra, a színvonalas családi koncertekre, és nem utolsó sorban az eleganciára. A bejárat előtt felállított hatalmas színpad előtt a közönség csinos nyáriesti öltözetben, borospohárral kezében, vagy akár pokrócon elheverve, kutyussal az ölében hallgatta Rossinit, a Fonó zenekart, de akár a Star Wars zenéjét a csillagos ég alatt. Az augusztus 20-i ünnepi műsor részeként a hagyományos kenyéráldás végén dr. Kvanduk Frigyes általános helynök a kultúrára éhes közönséget is megáldotta.
– Örülünk, hogy rögtön az első Kodály Aperitif ilyen elsöprő sikert aratott. Minden megvalósult, amit megálmodtunk, sőt, talán még több is. A jövőre nézve minden adott ahhoz, hogy akár Pécs egyik meghatározó fesztiváljává váljon az esemény – számolt be Bánkuti Péter, a főszervező Zsolnay Örökségkezelő NKft. operatív igazgatója.
– Több, mint tíz éve vártam ezt a pillanatot. A Kodály Központ építésekor megálmodtuk az építész tervezőkkel, hogy a bejárat előtt és a teraszon szabadtéri hangversenyeket fogunk tartani. Tegnap elképesztő sok örömteli üdvözlet érkezett a zenekarhoz a közönségtől, ma már biztosan mondhatjuk, hogy megérte a várakozás! A görög amfiteátrumokat idéző modern tér épp olyan vonzó és inspiráló a muzsikusok és a hallgatóság számára is, mint a Kodály Központ hangversenytermének különleges atmoszférája. Az Aperitif valóban egy ízgazdag étvágygerjesztő lehet a szeptemberben induló évadhoz. Jövőre folytatjuk! – mondta Horváth Zsolt, a Pannon Filharmonikusok igazgatója.
Jobb nyitánya nem is lehetett volna a rendezvénynek, mint a Pannon Filharmonikusok Rossini Gálája, amit a Modern Art Orchestra koncertje követett. Telt házzal zajlottak az augusztus 20-ai ünnepi programok a Fonó Zenekarral, a kenyéráldással és a Pannon Filharmonikusok ünnepi hangversenyével. Sokan voltak kíváncsiak a Kodály Központ rejtett zugait bemutató házbejárásra, a gyerekprogramokra, a fényfestésre, a Vivat Bacchus és a Band of Streets koncertjeire, de nagy sikert aratott az Az vagy nekem című zenés irodalmi program is. A rendezvény záróprogramja is telt házas volt: sok százan dúdolták együtt kedvenc filmzenéjüket a Pannon Filharmonikusokkal.
A finom falatokról és a hűsítő kortyokról a Partisan cafe & bar Szabi a Pék, a pécsi Zsolnay Étterem, és nem utolsó sorban a Pécsi Kosár Közösség gondoskodott.
Pannon Filharmonikusok közleménye és címlapképe
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Kodály Aperitif Kodály Központ Pannon Filharmonikusok
Orbán Viktor: Magyarország nem fordulhat vissza – Rádióinterjú
Október 6. – A vértanúk emlékezete
PécsLit: 6napon át 7 helyszínen 60 programmal várják az irodalom kedvelőket
Könyvet jelentetett meg a Pécsi Balett a 60 éves évfordulóján
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram